Държавен вестник, бр. 5, 2016 г., стр. 141

БРОЙ  5	
Д Ъ Р Ж А В Е Н  В Е С Т Н И К 	
СТР.  141  
МИНИСТЕРСТВО 
НА ТУРИЗМА
НАРЕДБА № 1 
от 5 януари 2016 г. 
за образованието, практическата подготовка 
и професионалната квалификация, необхо­
дими за придобиване на правоспособност за 
упражняване на професията „Eкскурзовод“
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се уреждат услови-
ята и редът за придобиване на правоспособност 
за упражняване на професията „Екскурзовод“ 
и за признаване на такава правоспособност, 
придобита в държава – членка на Европейския 
съюз (ЕС), на държава – страна по Спора-
зумението за Европейското икономическо 
пространство (ЕИП), или на Конфедерация 
Швейцария.
(2) С наредбата се определят конкретни-
те изисквания за образование, практическа 
подготовка и професионална квалификация, 
необходими за полагане на изпит за придо-
биване на правоспособност за упражняване 
на професията ,,Екскурзовод“ на територията 
на Република България.
Чл. 2. (1) Тази наредба не се отнася за 
лицата, които упражняват екскурзоводска 
дейност като наети лица в музеи, художествени 
галерии, защитени природни обекти, архео-
логически обекти и разкопки, планинските 
водачи и гидовете за пешеходен туризъм в 
пещери, при гмуркане, лов и риболов. 
(2) Чуждестранни граждани, които при-
дружават туристически групи по време на 
туристически пътувания, организирани от 
чуждестранен туроператор, които са започнали 
и ще приключат в чужбина, не се считат за 
екскурзоводи по смисъла на тази наредба, ако 
те не предлагат екскурзоводски услуги извън 
превозното средство, с което пътуват.
Г л а в а  в т о р а
ИЗИСКВАНИЯ КЪМ ОБРАЗОВАНИЕТО, 
ПРАКТИЧЕСКАТА ПОДГОТОВКА И ПРО-
ФЕСИОНАЛНАТА КВАЛИФИКАЦИЯ ЗА 
ПРИДОБИВАНЕ НА ПРАВОСПОСОБНОСТ 
ЗА УПРАЖНЯВАНЕ НА ПРОФЕСИЯТА 
„ЕКСКУРЗОВОД“
Раздел I 
Общи положения
Чл. 3. Професията „Екскурзовод“ е свърза-
на с успешното реализиране на туристически 
програми и запознаването на туристите с 
природно-географските особености, общест-
вено-икономическото развитие и културно-
историческото наследство на страната.
Чл. 4. (1) Квалификация по професията 
„Екскурзовод“ се придобива при спазване 
на държавните образователни изисквания 
по Наредба № 7 от 2010 г. за придобиване на 
квалификация по професията „Екскурзовод“ 
(ДВ, бр. 17 от 2010 г.). 
(2) Квалификация по професията „Екскур-
зовод“ може да се придобие от всеки дееспо-
собен български гражданин или гражданин на 
ЕС, на държава – страна по Споразумението за 
ЕИП, или на Конфедерация Швейцария, който 
е преминал успешно съответното обучение. 
Чл. 5. Професията „Екскурзовод“ може да 
се упражнява само от лице, което отговаря 
на изискванията за образование, практическа 
подготовка и професионална квалификация, 
определени в тази наредба, има екскурзовод-
ска правоспособност и е вписано в Списъка 
на правоспособните екскурзоводи, част от 
Националния туристически регистър (НТР), 
по чл. 166, ал. 1 от Закона за туризма (ЗТ).
Чл. 6. Не може да бъде екскурзовод:
1. осъденият като пълнолетен на лишаване 
от свобода за умишлено престъпление от общ 
характер, освен ако е реабилитиран;
2. лице, поставено под запрещение, което 
представлява трайна пречка за упражняване 
на екскурзоводската професия.
Раздел II 
Изисквания към образованието, практиче­
ската подготовка и професионалната ква­
лификация 
Чл. 7. (1) Екскурзоводът трябва да има:
1. придобито висше образование по специал-
ност от професионални направления „История 
и археология“, „Религия и теология“, „Социо­
логия, антропология и науки за културата“, 
„Туризъм“ от области на висше образование 
„Хуманитарни науки“ и „Социални, стопански 
и правни науки“ съгласно Класификатора на 
областите на висше образование и професио-
налните направления, утвърден с Постановле-
ние № 125 от 2002 г. на Министерския съвет 
(ДВ, бр. 64 от 2002 г.); или
2. придобито висше образование и придоби-
та трета или четвърта степен на професионална 
квалификация по професия ,,Екскурзовод“ 
по смисъла на Закона за професионалното 
образование и обучение (ЗПОО); или
3. придобито средно образование и при-
добита четвърта степен на професионална 
квалификация по професия ,,Екскурзовод“ 
по смисъла на ЗПОО; или
4. придобито средно образование и придо-
бита трета степен на професионална квалифи-
кация по професия ,,Екскурзовод“ по смисъла 
на ЗПОО и най-малко 1 година трудов стаж 
в туризма.
(2) Висшето образование се удостоверява с 
диплома за завършена образователно-квали-
фикационна степен на висшето образование 
„професионален бакалавър по...“, „бакалавър“ 
или „магистър“, издадена от акредитирано 
висше училище, или с призната в Република 
България диплома от чуждестранно висше 
училище.